[{"text_idx": "#000000", "text": "Treenerite soovitus trenniga alustamiseks: kui ei viitsi trenni minna, siis mine so\u0303braga koos!\n384 supluskoha seast kujunes eestlaste lemmikuks Kunda rand\nTreener annab no\u0303u: kardiotrenn ei pea olema lihtsalt jooks lindil\nSimple Session alustab Tallinna ta\u0308navatelt ning pu\u0308stitab Vabaduse va\u0308ljakule Tartu Kaarsilla koopia\nKolme suvekuu jooksul ku\u0308lastati Eesti Terviseradasid rekordilised 3 miljonit korda!"}, {"text_idx": "#000001", "text": "Jalgpalli EM 2020: vana hea valikturniir on ikka see o\u0303ige asi"}, {"text_idx": "#000003", "text": "Pealkirja peale mo\u0303eldes sai natuke maha viksitud ilmakuulsa jalgpallitreeneri Ju\u0308rgen Kloppi juttu, kes on selge ha\u0308a\u0308lega va\u0308lja o\u0308elnud, et Rahvuste liiga on ko\u0303ige mo\u0303ttetum vo\u0303istlus."}, {"text_idx": "#000004", "text": "Just Rahvuste liiga, mitte neljapa\u0308eval algav ja aastajagu kestev 2020. aasta EM-valikturniir. Sellise su\u0308steemiga valikturniir on ammuilma la\u0308biproovitud- ja ma\u0308ngitud ning sobib imeha\u0308sti. Fa\u0308nnid usuvad sellesse, staadionid ja ta\u0308navad on rahvast ta\u0308is ning mo\u0308ll ka\u0308ib. Aga mida me na\u0308gime pahatihti Rahvuste liigas? Staadionid \u201ehaigutavad\u201c, pooled istmeread on tu\u0308hjad, viska vo\u0303i pikali ... Arusaadav, et rikas UEFA tahtis ja leidiski vo\u0303imaluse va\u0308etimatele koondistele anda va\u0308ike o\u0303leko\u0303rs (ka auhinnaraha), et EM-ile la\u0308hemale pa\u0308a\u0308seda, aga nad ei jo\u0303udnud ... See selleks."}, {"text_idx": "#000005", "text": "Nu\u0308u\u0308d aga la\u0308heb asi konkreetseks ja ja\u0308rgmise aasta ma\u0308rtsis on 24 o\u0303nnelikku selgunud. Ei hakka u\u0308ldse pikalt ja laialt arutama, kuidas on meeskondadel alagruppidest edasipa\u0308a\u0308su vo\u0303imalused ja kes vo\u0303iksid olla \u201emustad hobused\u201c. Las teevad seda need, kes kohe kuidagi teistmoodi ei saa. Aga ennustada meeldib ku\u0308ll ja pakun julgelt, et ja\u0308rgmise 12. juulil kohtuvad Wembley\u2019l finaalma\u0308ngus Belgia ja Prantsusmaa. Ning et Eesti peab oma vo\u0303itlust selle nimel, et mitte oma alagrupis viimaseks ja\u0308a\u0308da ning u\u0308ldse paar-kolm punkti teenida."}, {"text_idx": "#000006", "text": "Ja veel \u2013 esialgu tundub endise UEFA presidendi ja supera\u0308geda jalgpalluri Michel Platini idee viia EM-finaalturniir u\u0308le terve kontinendi, igavesti a\u0308ge. Ausalt o\u0308eldes see fakt, et Platini hiljem erinevate mahhinatsioonide to\u0303ttu ha\u0308biga ametist ko\u0303rvaldati, eriti siinkohal ei sega ... Finaalturniiri ma\u0308nge saavad seekord vo\u0303o\u0303rustada 12 riiki ja ma\u0308ngitakse 12-l erineval staadionil. Niimoodi tekib ju suuremat sorti jalgpallipidu pa\u0308ris paljudesse linnadesse ja mis meil saab selle vastu olla."}]